Eesti eesmärk peaks olema, et järgmises ringis NATO ja ELiga ühineda soovivad riigid tahaksid olla nagu Eesti, sammuda mööda samasugust eduteed.
Me pakume oma kogemusi. Lühikese, ent toimeka taasiseseisvuaja jooksul on Eesti ise kõndinud nende riikide teed, mis on olnud edukad mingis majanduse või ühiskonnaelu valdkonnas. Erastamine ja õigusruumi käis Saksamaa mudeli järgi. Suurbritannia on Eestisse süstinud elutervet skepsist ehk oma peaga mõtlemise vajadust, ta on riigi oma maksupoliitika säilitamisel Eesti mõjukas liitlane. Sotsiaalse heaolu saavutamiseks oleme püüdnud käia lähima naabri Soome teed. ELis võiks Eesti eeskuju olla Luksemburg.
Suuri asju on Eesti ära teinud põhimõttel ?kass, kes kõndis omapead?. Radikaalse rahareformi laitsid maha kõik väliseksperdid. Ettevõtte investeeringute tulumaksust vabastamist ei mõistetud samuti.
Kui suudame olla edukusel eeskujuks, tuleb see tagasisidena kasuks meile endale, kirjutab Äripäeva homne juhtkiri.